Hobro og Mariager sagde farvel med underskud - Arden og Hadsund med mindre overskud. Men alt ialt gik de ind til en fælles fremtid med et overraskende stor minus. - Vi regnede med at Mariagerfjord Kommune kunne begynde med en kassebeholdning på 40-50 mio. kr. Nu viser det sig, at der nærmest er tale om et nul, siger borgmester H.C. Maarup (soc.dem.) til Nordjyske stiftstidende. Viceborgmester Mogens Jespersen (Venstre) har denne kommentar til den økonomiske situation: - Det er ikke nogen overraskelse for mig. Der blev jo givet tillægsbevillinger sidste år, fordi kommunerne havde en masse ting, der skulle laves færdige. Mogens Jespersen mener også at sammenlægningen kostede mere end beregnet.

Referat:
Mariagerfjord Kommune arver stort minus fra de gamle kommuner